b'\n_START_ARTICLE_\nVitomir Zeki\xc4\x87\n_START_PARAGRAPH_\nfra Vitomir (Zvonimir) Zeki\xc4\x87 (Jusi\xc4\x87i (Vare\xc5\xa1, BiH), 29. srpnja 1906. - Gornja Dubica, Od\xc5\xbeaci, 27. svibnja 1945.), Hrvata, franjevac, katoli\xc4\x8dki sve\xc4\x87enik, mu\xc4\x8denik katoli\xc4\x8dke vjere. Ubili su ga partizani.\n_START_SECTION_\n\xc5\xbdivotopis\n_START_PARAGRAPH_\nRodio se u Jusi\xc4\x87ima od roditelja Mate i Delfe ro\xc4\x91ene Bari\xc5\xa1i\xc4\x87. Krsno ime mu je Zvonimir. Krstio ga je fra Frano Bla\xc5\xbeevi\xc4\x87 a kumovao je Ivan Muti\xc4\x87. U Vare\xc5\xa1u je i\xc5\xa1ao u osnovnu \xc5\xa1kolu. U Visokom je zavr\xc5\xa1io gimnaziju. U novicijat je i\xc5\xa1ao u Fojnicu, a teologiju u Sarajevu. Zaredio se za sve\xc4\x87enika 24. o\xc5\xbeujka 1929. godine. Obna\xc5\xa1ao slu\xc5\xbebu kapelana na \xc5\xa0\xc4\x87itu u Rami, u Fojnici, Tolisi, Jajcu, Vare\xc5\xa1u, Uskoplju, Kraljevoj Sutjesci i Busova\xc4\x8di. \xc5\xbdupnikovao je u Sokolinama, Svilaju, Ivanjskoj te od 1943. u Gornjoj Dubici kod Od\xc5\xbeaka. Na ispomo\xc4\x87 mu je do\xc5\xa1ao mladomisnik iz Sarajeva fra Ljudevit Petrovi\xc4\x87, zemljak iz vare\xc5\xa1kog kraja, tako\xc4\x91er franjevac. U Gornjoj Dubici je njega i \xc5\xbeupnika fra Vitomira ubio partizanski oficir 27. svibnja 1945. godine kad su se po\xc5\xa1li prijaviti se novim vlastima. Fra Vitomirovo tijelo bilo je zatrpano negdje uz put. Njegova sestra Marica uspjela mu je prona\xc4\x87i ostatke i doli\xc4\x8dno ga je pokopala.'